James Clerk Maxwell

James Clerk Maxwell  (13 Juni 1831 – 5 Nopémber 1879) inggih punika fisikawan miwah matematikawan Skotlandia, sané madué swadharma ring téori klasik radiasi éléktromagnétik, sané pinaka teori kapertama sané nyihnayang listrik, magnét miwah caya pinaka manifestasi sané matiosan saking fenomena sané pateh. Persamaan Maxwell ring elektromagnetisme ngamolihang pasikian pinih ageng kakalih ring fisika, rikala sané kapertama sampun kamargiang olih Isaac Newton. Maxwell taler dados sereg ring pakaryan mékanika statistik.

Antuk publikasi "Teori Dinamis Médan Éléktromagnétik" ring warsa 1865, Maxwell nyihnayang indik médan listrik miwah magnét mamargi ring ruang angkasa pinaka gelombang sané mamargi antuk kagelisan sinar. Dané ngusulang indik sinar inggih punika gelombang ring media sané pateh sané ngawinang fenomena listrik miwah magnétik. (This article accompanied an 8 December 1864 presentation by Maxwell to the Royal Society. His statement that "light and magnetism are affections of the same substance" is at page 499.) Pasikian fénoména sinar lan listrik ngawinang prediksi dané indik kawéntenan gelombang radio, lan makalah punika madaging soroh pamuput persamaannyané, sané sampun dané karyanin ngawit warsa 1856. Pinaka pikolih saking persamaannyaé, miwah kontribusi tiosan sekadi nyobyahang metode sané éféktif anggén nanganin pikobet jaringan miwah konduktor liniér, dané kawedarang pinaka sané ngadegang widang téknik éléktro modérn. Ring warsa 1871, Maxwell dados Profésor Fisika Cavendish kapertama, ngayah ngantos padem ring warsa 1879.

 Pustaka